Kosta-Rikada aviatsiya boshqarmasi seshanba kuni poytaxt San-Xosedagi "Xuan Santamaria" aeroportida reyslarni qabul qilish to‘xtatilgani haqida ma’lum qildi. Bunga Turrialba vulqoni uyg‘ongani sabab bo‘lgan. Vulqondan kul otila boshlagach, 8ta samolyot boshqa yo‘nalishga ko‘chirilib, Kosta-Rika shimoliga va qo‘shni davlat Sanlvadorga qo‘ndirilgan. "Xuan Santamaria" aeroporti Kosta-Rika poytaxti San-Xose shahridan 17 km masofada, Turrialba vulqoni esa 36 km masofada joylashgan. Kosta-rikalik vulqonshunoslar ma’lumotlariga ko‘ra, vulqon og‘zidan otilgan kul 4 ming metr balandlikkacha ko‘tarilmoqda.